Termenet sklaer o deus o raktres a vo staliet war un dachenn perc’hennet gant Breuriezh ar bourk, 50 metr hirder, 10-12 ledander, ur c’helc’h toullet evit aroueziañ an emgann, goafoù e koad kistin evit e varc’hegerien, tammoù mein-glas bras a 3 metr uhelder, kosteziet, evit skeudennaouiñ an enebourien. “Plijet eo an holl re a vez kinniget ar raktres dezho.” Hag ar c’hant o tont gant ar rannvro, 5000€, gant ar vreudeur Guillemot, renerien Ubisoft, an amezeien, 15 000€, gant tud war o anv. A-drugarez da sikour digoust tud evel Floriane Ducrot o deus savet ul lec’hienn, lañset ur c’houlzad arc’hantaouiñ war Helloasso*… “ C’hoant hon eus e teufe 1/3 eus ar strollegezhioù, 1/3 eus mesened hag 1/3 c’hoazh gant mignoned Breizh, o chom e Breizh pe en diaspora.” emezañ c’hoazh, a-raok resisaat. “Bep meurzh vintin en em vodomp en ti-kêr evit kompezañ an holl gudennoù. Dibabet o deus dija e vefe lidet ar savadur d’an 19/5/2018.